شەفەق نیوز/ شار
سلێمانی لەماوەی رووژەیل ١٧ و ١٨ی ئی مانگ حوزەیرانە، میوانی کۆنفڕانس زانستی ناودەوڵەتی
دوویەم زوان کوردی کرد، وە چەودیری هەڤاڵ ئەبو بەکر پارێزگار سلێمانی و وەڕێکخستن دامەزراو
مارگرێت پەروەردەیی و رێکخراو خانی ئەرا تۆێژینەوەیل هویری.
کۆنفرانسەگە لە
ژیر دروشم «زوان و یاسا» سازیا، وە بەشداریکردن بڕیگ لە ئەکادیمیایلە و پسپۆڕەیل یاسا
و زوان لە هەرێم کوردستان و ئەو پارچەیل کوردستان لە تورکیا و ئیران و سوریا، و هەمیش
بڕیگ لە رووشنهویرەیل و ڕۆژنامەوانەیل و پەیوەندیدارەیل وە باوەتەیل ژوان و کەلتوور
کوردی.
فرەیدون سامان
وەرپرس رێکخراو خانی ئەرا تۆێژینەوەیل هویری دووپات لە گرنگیدان وە زوان کوردی کرد
چوینکە ناسنامەی کوردە، و گشت توانایل وەرەو دروسکردن زوانیگ ستاندار بکریەێد، ئەوەیش
وە سوودگردن لەگشت زاراوە و شیوەزارەیل کوردی لە جووراجور ناوچەیل کوردستان، ئەراوە
بانگواز ئەرا خاسترین ئاکادیمیایی و رووشنهویرەیل لە گشت پارچەیل کوردستان کریا، تا
سوود لە ئەزموونەیلیان بگریەێد، وەتایبەت لە چین یاسا و ئەو دادگایلە ک هیمان باوەتەیلیان
وە زوان عەرەوی نووسنن، ئیجا کریەێدە کوردی، یا قەت نێکریەێد.
کامیران رەحیمی
نووسەر و رۆژنامەوانی و وەرگێڕانکار کوردی فەیلی لە شار ئیلام لە خوەرهەڵات کوردستان،لە
وتاریگ باس دابەشکرن جوگرافی ئەرا زاراوەیل کوردستان و لەباوەت ئەزموون تایبەت خوەی
لە سوودگردن لە زاراوەی کوردی فەیلی و گرنگی سوودگردن لەلی لە فەرهەنگ ئیستاندارد چوینکە
زاراوەیگ دەوڵەمەنە لە ووشە و پێکهاتەی زوانی کوردی رەسەن، ک کاریگەری وە زوانەیل هاوسا
نەوی.
وتیش؛ فرە لە خەڵک
ناوچەی ئیلام و هاوسایلی وەگەرد کوردەیل فەیلی لە بەغداد لە ساڵەیل یەکەم بیناکردنی
وە زوان فەیلی قسە کەن.
کامیران رەحیمی
دەسخوەشی لە تەقەلایل گەورەی ئاژانس شەفەق نیوز ئەرا رووشنهویری و راگەیانن کورد فەیلی
لە بەغداد کرد، و دووپات کرد ک شەفەق خوەی تەنیا دامەزراویگە ک توێنست کار گەورەیگ
لەماوەی دویای رمانن رژیم بەعس لە عراق پێشکەش بکەێد
رەحیمی وتیش؛ ئەزموون
دامەزراو شەفەق نیوز ئەزموونیگە ک توانای سوودگردن لەلی هەس ئەرا ئامادەکردن هەر کاریگ
ک خزمەت پڕۆژەیل نەتەوەیی بکەێد، لەبان ئەو رەوشەیل زانریاگە ک بەغداد کەفێدە وەریان،
ک هیلێد  وە ئاسانی باوەڕ نەکریەێد ک ئەو هەمگەی
کارە وە رەنجەیل کوردی فەیلی ئەنجام دا ک توێنست یەکەم گۆڤار وە زەوان کوردی فەیلی
وە ناونشان «گوڵ سوو» بخەێدە وەردەس، هەمیش 
ئێزگەیگ و چوار زوان جیاجیا جوور کوردی سۆرانی و فەیلی و عەرەبی و ئینگلیزی
پێشکەش کەێد.
